**eslovensko_standard_2d** 

**Prekvapenie v súťaži ZlatyErb.sk o najlepšiu internetovú stránku samospráv za rok 2020**

Bratislava, 9. decembra 2020 Vyhlásenie výsledkov 17. ročníka súťaže ZlatyErb.sk 2020.

Celkové víťazstvo a hlavnú cenu Grand Prix eSlovensko si prvýkrát v histórii súťaže vybojovala stránka obce **Špačince** (okres Trnava). Predchádzajúce ročníky zvíťazili iba stránky miest alebo krajov. Zároveň obec vyhrala aj v kategórii najlepšia stránka obcí. V kategórii miest a mestských častí zvíťazil **Trenčín** tak ako minulý rok. Prvenstvo zopakoval aj **Prešovský samosprávny kraj** v kategórii krajov. Cena za najlepšiu bezbariérovú stránku nebola udelená. Špeciálnu cenu za mimoriadny prínos v oblasti informatizácie slovenských samospráv získali 7 informatikov a 1 informatička: **Dušan Močarník**, Liptovský Mikuláš (informatik na samospráve od 1992); **Ľuboš Antony**, Bardejov (od 1993); **Pavol Cífer**, Lučenec (od 1993); **Slavomír Sirotiak**, Rimavská Sobota (1993); **Peter Bánik**, Brezno (od 1993); **Ľubomír Hleba**, Prešov (od 1993); **Jiří Slynko**, Trenčín (od 1993) a **Eva Krnáčová**, Banská Bystrica (informatička na samospráve od 1994).

Súťaž ZlatyErb.sk každoročne vyhlasuje **Únia miest Slovenska** a **eSlovensko** spoločne so **Združením informatikov samospráv Slovenska** a **Úniou nevidiacich a slabozrakých Slovenska**. Tento rok udeľovanie cien prebehlo elektronicky. Hlavným cieľom súťaže ZlatyErb.sk je podporiť informatizáciu slovenských samospráv, oceniť výnimočné projekty a ohodnotiť snahu zástupcov samospráv efektívne a transparentne využívať informačno-komunikačné technológie a tým zvyšovať kvalitu služieb pre občanov.

Ceny [ZlatyErb.sk](http://www.zlatyerb.sk) sú udeľované v troch hlavných kategóriách:najlepšia stránka obcí (5 ocenení), najlepšia stránka miest a mestských častí (5 ocenení) a najlepšia stránka samosprávnych krajov (3 ocenenia). Hlavnú cenu súťaže GrandPrixeSlovensko získava stránka s najvyšším hodnotením zo všetkých kategórií. Víťaz GrandPrix eSlovensko je zároveň nominovaný na medzinárodnú súťaž EuroCrest Award, ktorú vyhlasuje české Združenie Zlatý erb. Únia nevidiacich a slabozrakých Slovenska udeľuje špeciálnu cenu za najlepšiu bezbariérovú stránku samospráv. Do súťaže sa tento rok zapojilo 74 samospráv. Porota hodnotila 61 kritérií v 11 kategóriách.

Kompletné hodnotenie a výsledky nájdete na stránke ZlatyErb.sk.

Miro Drobný, predseda súťaže

Zoznam ocenených:

**Kategória obce:**

1. miesto - stránka obce **Špačince**

2. miesto - stránka obce **Jaslovské Bohunice**

2. miesto - stránka obce **Nitrianske Pravno**

3. miesto - stránka obce **Valča**

4. miesto - stránka obce **Ľubica**

5. miesto - stránka obce **Trnavá Hora**

*Súhrn výsledkov víťazov 17 ročníkov: 4 x Klátová Nová Ves, 4 x Trnavá Hora, 2 x Jaslovské Bohunice, 2 x Chocholná Velčice, 1 x Ľubica, 1 x Krivosúd-Bodovka, 1 x Ražňany, 1 x Valča, 1 x Špačince.*

**Kategória mestá a mestské časti:**

1. miesto - stránka mesta **Trenčín**

2. miesto - stránka mesta **Nitra**

3. miesto - stránka mesta **Bratislava-Dúbravka**

4. miesto - stránka mesta **Ilava**

5. miesto - stránka mesta **Levice**

*Súhrn výsledkov víťazov 17 ročníkov: 10 x Bratislava, 4 x Trenčín, 2 x Martin, 1 x Banská Bystrica, 1 x Nitra, 1 x Nové Zámky.*

**Kategória samosprávne kraje:**

1. miesto - stránka **Prešovský samosprávny kraj**

2. miesto - stránka **Trenčianky samosprávny kraj**

3. miesto - stránka **Košický samosprávny kraj**

*Súhrn výsledkov víťazov 17 ročníkov: 11 x Prešovský kraj, 2 x Bratislavský kraj, 1 x Banskobystrický, 1 x Žilinský, 1 x Nitriansky, 1 x Košický, 1 x Trenčiansky kraj.*

**Cenu pre osobnosť za mimoriadny prínos v oblasti informatizácie slovenských samosprávach:**

**Dušan Močarník**, Liptovský Mikuláš (informatik na samospráve od 1992); **Ľuboš Antony**, Bardejov (od 1993); **Pavol Cífer**, Lučenec (od 1993); **Slavomír Sirotiak**, Rimavská Sobota (1993); **Peter Bánik**, Brezno (od 1993); **Ľubomír Hleba**, Prešov (od 1993); **Jiří Slynko**, Trenčín (od 1993) a **Eva Krnáčová**, Banská Bystrica (informatička na samospráve od 1994)

**Grand Prix eSlovensko súťaže ZlatyErb.sk 2020 - najlepšia stránka súťaže a nominácia na medzinárodnú súťaž do Hradca Králové o EuroCrest Award:**

stránka **Špačince**